दनकौर में दलित उत्पीड़न की घटना का विरोध बहुजन समाज पार्टी की नेता मायावती ने भी किया. मायावती ने कहा कि समाजवादी पार्टी के राज में दलितों का उत्पीड़न बढ़ जाता है. उत्तर प्रदेश की राजधानी लखनऊ में गांधी प्रतिमा पर दलित और महिला संगठनों ने धरना दे कर पुलिस की निंदा की. जनवादी महिला संगठन की सीमा राना ने कहा कि पुलिस वालों को पता था कि महिलाएं धरना दे रही हैं. इस जानकारी के बाद भी वे बिना महिला पुलिस के उन लोगों की गिरफ्तारी के लिए क्यों गए? पुलिस ने धरना दे रहे परिवार के खिलाफ जो सुलूक किया है वह किसी भी तरह से मानवीय नहीं है. उत्तर प्रदेश पुलिस पर इस बात के तमाम आरोप लग रहे हैं जिन में वह पक्षपातपूर्वक व्यवहार करती रही है.